cyanic-selkie/wikianc huggingface dataset:
Alpinismo
L'alpinismo (l'etimołozia de ła paroła ła remanda a łe Alpe e a primi tenti de scałada de łe so pì alte sime) ła ze na disiplina sportiva bazada sol sorpasamento de łe deficultà catae inte el ndar de ła scałada de na montagna (pendio e/o parete), co ła scałada che ła połe avegnere su ròcia, neve, jaso o perimenti smisiai, doparando anca tècneghe de ranpegada su ròcia o su jaso.
Le orìzeni
Intrà łe inpreze de ła “preistòria alpinìstega” se ga da recordar l'escałasion del Mont Aiguille (2085 m s.l.m.) inte ła rejon franseza del Vercors. Eła ła ze stada fata el 26 de zugno del 1492, su órdene de Carlo VIII, da Antoine de Ville co na scuadra de esperti costrutori de ceze. Inte l'escałasion, capitanada da un esperto miłitare, ghea partesipà anca rełijozi e maestranse locałi che inte ła sima i ghea trato-sù trè croze e na picenina capeła votiva. Al de là de sti pochi avegniminti, fin a ła fin del sete-zento łe alte montagne alpine łe ndazea vanti a èsar un teritòrio sensa resorse de intarese, pericułante e frecuentà solché dai caciadori e dai viajatori. Un anbiente in granda parte sconosesto e par sta motivasion anca credesto popołà da creadure małévułi e soranaturałi
La scałada de łe prinsipałi sime de łe Alpe
De tradision, ła nàsita de l'alpinismo ła vien ponesta l'8 de agosto del 1786, dì de ła prima escałasion del Monte Bianco. Cheło che se ga spenzesto a far ła scałada el zera sta un siensià zinevrin (Horace-Bénédict de Saussure), ma sta inpreza ła zera stada za fata da un mèdego (Michel Gabriel Paccard) e da un caciador e sercator de crestałi (Jacques Balmat) de Chamonix.
In sta prima faze l'asion ła ze promovesta da apartegnenti de łe clase benestanti e no rezidenti in montagna ma ła ze fata anca gràsie a ła partecipasion de rezidenti del posto, conosidori de l'anbiente montan (łe guide alpine). In prinsìpio ła motivasion de rivare a ła sima de łe prinsipali ponte ła zera de poder far mezurasion de presion e tenperatura oltre che de esplorasionar l'anbiente jasałe oncora desconosesto. Par ezénpio prima de ła scałada al Monte Bianco se pensava che na sola note fata su un jasaro a alte cuote el podese èsar càuza de morte.
L'escałasion de łe sime alpine e la so descuerta ła ze devegnesta da suito un gusto zontivo al tradisionałe turismo alpin, fato partegołarmente da inglezi e todeschi inte łe Alpe. Inte ła prima metà de l'oto-sento łe ze stae escałae par ła prima volta tute łe prinsipałi sime de łe Alpe, intrà ste cuà:
Secondo congreso continentałe
El Secondo congreso continentale el ze sta ła seconda sentada comun del congreso continentałe, òrgano dełibarativo de łe trèdaze cołònie, gavesto inte i perìodi cołognałi dei Stati Unii de l'Amèrica. el ze sta na reunion de raprezentanti de łe 13 colònie britàneghe in nord Amèrica che el se ga avesto intrà el 10 de majo del 1775 e el 1º de marso del 1781. Sto congreso el ga formułà ła Declarasion d'Indipendensa e i Artìculi de ła Confederasion inte i cuali se ga stabiłio ła sovranità fondada sol pòpoło e soratuto l'uguajansa dei deriti intrà i òmani: derito a ła vita, derito a ła libartà, derito a ła reserca de ła fełisità.
Alpinismo
La scałada de łe prinsipałi sime de łe Alpe
Sto perìodo el finise idealmente el 14 de lujo del 1865, co ła prima scałada del Cervin. Se ła scałada del Monte Bianco ła zera gavesta da l'intarese sientìfego e da ła descuerta, ła inpreza de l'inglezo Edward Whymper ła detegneva łe motivasion de l'alpinismo del futuro:
Congreso de ła confederasion
El congreso de ła confederasion, tersa e ùltema sentada comun del congreso continentałe, òrgano dełibarativo de łe trèdaze cołònie, gavesto inte i perìodi cołognałi dei Stati Unii de l'Amèrica. el ze sta un "corpo goernativo" dei Stati Unii d'Amèrica dal 1º de marso 1781 al 4 de marso del 1789. Sto congreso el ze sta conponesto da delegai ełezesti da ła lejislatura del Stato dal cuało el candidà provegneva.
El congreso de ła confederasion el ze sta el imedià susevidor del secondo congreso continentałe.
Prinsìpio/Avegniminti 29 majo
<templatestyles src="Intestasion/styles.css" />
Congreso dei Stati Unii de l'Amèrica
__HIDDENCAT__
Istituio inte el 1789, el ze struturà in do càmare, na càmara basa e una alta. Cheła basa, ła ze ła Càmara dei raprezentanti, e ła seconda, cheła alta, el ze el Senato dei Stati Unii. La càmara basa ła ze confazesta da 435 menbri ełezesti a Sufajo universałe e da 6 menbri no votanti. Ła càmara alta ła ze invese confazesta da 100 menbri ełezesti a sufrajo universałe.
El Congreso el ze donca un parlamento co Bicamarałismo perfeto, andove, cofà pena dito, łe detien i medèzemi poderi.
El Congreso dei Stati Unii el ga el podere lejislativo, drio quanto stabilio inte la Costitusion dei Stati Unii, ła cuała ła disiplina inte sta matèria a l'art. I, sesion da 1 a 10.
Prinsìpio/Avegniminti 30 majo
<templatestyles src="Intestasion/styles.css" />
-
Crosta terestre
La cortesa terestre o crosta terestre (ciamada comunemente superfise terestre), in zeołozia e in zeofìzega, ła ze ła zona pì esterna de ła strutura conséntrega de ła zeosfera, ła parte sòłida de ła Tera. Ła ze rełativamente fina, delimitada inferiormente da ła Descontinuità de Mohorovičić, co un spesor che el vària dai 5 km, inte el fondo oseànego (crosta oseànega), fin ai 70 km inte łe zone montane (crosta continentałe).
Limiti inferiore e superiore
El nostro pianeta el ze formà da scorse conséntreghe de vàrio materiałe: ła Crosta terestre, sudivizìbiłe in continentałe e oseànega, ła costituise el strato pì esterno; soto ghe ze el manteło terestre, che el se slarga fin a 2890 km de profondità; oncora pì soto, e finmente al sentro de ła Tera (6371 km da ła superfise) ghe ze el nùcleo. El manteło litosfèrego, ła parte pì superfisałe del manteło, el ze saldà a ła crosta, e insieme i forma cheła che ła vien definia litosfera. Intrà ła litosfera e el manteło inferiore (dita mezosfera) ghe ze l'astenosfera: un strato fino de manteło in parte fondesto che el ghe parmete a ła litosfera sora-stante de móvarse, a ła vełosità de pochi cm a l'ano. El lìmite superior el ze dato da ła superfise terestre che el ła mete in contato co l'atmosfera o l'idrosfera.
Ghe ze anca na discontinuità fìzega che ła divide ła crosta dal manteło: se parla de na zona de tranzision intrà roce de basa vełocità de propagasion de łe onde sìsmeghe (inte ła crosta) e roce a ełevada vełosità (inte el manteło); sta descontinuità ła vien ciamada descontinuità de Mohorovičić, de frecuente scursà in Moho.
Crosta continentałe e crosta oseànega
La crosta terestre el ze l'ùgnoło strato del pianeta a gaver na marcada eterozeneità laterałe. Fondamentałe ła ze ła distinsion intrà:
Se ga da tegner conto che l'estension de ła crosta continentałe ła ze pì granda de l'estension de łe tere emerzeste, vedesto che ła detien anca tuti i teritori imerzesti soto àcua a profondità inferiori ai 2500 metri.
El scałin morfolòzego che el marca el pasajo intrà crosta continentałe e crosta oseànega el ze denomenà scarpada continentale.
Conpozision chìmega
La gran majoransa de łe roce che łe confà ła crosta terestre łe ze òsidi; łe ùgnołe ecesion de rełevanti łe ze i cloruri, i solfuri e i floruri, in cuantità che inte ła granda parte de łe roce no i sùpara l'1 %. El 47 % de ła crosta terestre ła ze confata da osìzeno e siłiso, soto forma de òsidi, dei cuałi i prinsipali i ze ła siłise (SiO2), l'òsido de ałumìnio (Al2O3), l'òsido de càlcio (CaO), l'òsido de potàsio (K2O), l'òsido de fero (FeO) e l'òsido de sodio (Na2O).
Dopo ver anałizà 1.672 tipi de roce e tegnendo in conto de ła so difuzion, Frank Wigglesworth Clarke el ga otegnesto par ła crosta terestre łe seventi persentuali in pezo : ! Òsido !! nome comun !! Persentuałe !colspan=2 | Totale !!align="senter"|99,22
Tuti chełi altri conponesti no i riva tuti insieme a l'1 %.
Strade Bianche 2021
La Strade Bianche 2021, ła xe stada ła cuatordaxexema edision de ła corsa, vàłida cofà avegnimento de l'UCI Europe Tour 2021, che ła se ga svolxesto el 6 de marso del 2020, par on percorso totałe de 184 km
Crìmene contro l'umanità
__HIDDENCAT__
In zurisprudensa, ła locusion crìmene contro l'umanità ła definise łe asion crimenałi che łe revarda viołense e abuzi contro pòpułi o parte de pòpułi, o che in tuti i cazi andove łe sia percepie, par ła so capasità de ełevar zenerałe reprovasion, cofà repeteste in dano de l'intiera umanità. I crìmeni contro l'umanità i ze in zènare difarensiai dai crìmeni de guera e talvolta anca dal zenosìdio; anca se miga tuti i ordenamenti zurìdeghi i prevede diretamente figure de crìmeni contro l'umanità, e racuanti invese i i prevede indiretamente, in forma de recepision da tratai internasionałi.
Nàsita del conceto
L'espresion «crìmene contro l'umanità» el ze sta doparà par ła prima volta co na acesion stretamente zurìdega inte el 1915. In chel'ano trè potense eoropee, Fransa, Gran Bretagna e Rùsia, łe ghea concordà ła scritura de na declarasion de condana de cheło che el ze divegnesto universalmente pùblego col nome de zenosìdio armen. La «Declarasion unitària de Fransa, Gran Bretagna e Rùsia» ('France, Great Britain and Russia Joint Declaration), anunsada el 24 de majo del 1915, ła detien na ciara refarensa ai "ùltemi reai cometesti da ła Turchia contro l'umanità e ła siviltà" (new crimes of Turkey against humanity and civilization).
Dopo ła seconda guera mondiałe se ghea verzesto na nova stajon inte łe temàteghe rełative ai deriti umani, insieme a ła formasion de na comune cosensa internasionałe so l'ezistensa de un derito universałe, che el ghe saria spetà e aplegà a tuti i conponenti de cadaun ingrupamento sociałe. Se ga sostegnesto, in pràtega, l'ezistensa de un derito "conzènito" (scołastegamente da intenderse cofà che na union de règołe obligatòrie, che łe stabiłisa facoltà e limitasion del personale arbìtrio) comun par so natura a tuti i òmani, indipendentemente da łe varietà socio-culturałi de refarimento. Sti crìmeni, esendo na fonte de reprovasion "d'istinto" arente de tute łe latitùdeni, i ze dunca stai considerai cofà che incorpàbiłi inte na nova categoria de fatispece zurìdega, de ła cuała se pensa che calsìase stato o ingrupamento sociałe, de calsìase continente o segno ètego. rełijozo o culturałe, el ghene dimandaria ła sansion.
L'Acordo de Londra, che el ghea istituio el Tribunale de Norinberga (8 de agosto 1945) el ghea metesto in lista, intrà i reai contestàbiłi ai crimenałi nazisti, el «crìmene contro l'umanità» (articolo 6, coma C), difarensiàndoło dal crìmene de guera. El prinsìpio el ze sta tolto fora de novo inte el Statuto del Tribunałe miłitare internasionałe par l'Estremo Oriente, conosesto anca cofà Carta de Tokyo (19 de zenaro del 1946).
N'altro paso vanti par ła codìfegasion del reato ła ze sta ła «Convension par ła prevension e punision del crìmene de zenosìdio», siglada a l'ONU inte el 1948 (Resołusion n. 260 del 9 de disenbre 1948); sta cuà ła ga dato ła definision normativa de zenosìdio. La stesa definision ła ze sta recepia, inte i ani novanta del XX secolo, inte el Statuto del Tribunałe par ła ex-Jugoslàvia e in cheło par el Ruanda.
Infin, inte el 1998, co l'aprovasion del Statuto de Roma, istituente ła Corte penałe internasionałe, el reato de crimeni contro l'umanità ze sta inseresto inte ła lista dei prinsipałi reai persevitai da ła Corte, insieme ai crìmeni de guera e al crìmene de agresion.
Congreso continentałe
El Congreso continentałe el zera l'órgano dełibarativo de łe trèdaze cołònie inte el perìodo cołoniałe finmente ła Revołusion americana. Inte el córar de ła so istòria se ga avesto trè sentae del congreso.
El congreso continentałe inte el dì de uncó el vien ciamà Congreso dei Stati Unii.
Secondo congreso continentałe
El Secondo congreso continentale el ze sta na reunion de raprezentanti de łe 13 colònie britàneghe in nord Amèrica che el se ga avesto intrà el 10 de majo del 1775 e el 1º de marso del 1781. Sto congreso el ga formułà ła Declarasion d'Indipendensa e i Artìculi de ła Confederasion inte i cuali se ga stabiłio ła sovranità fondada sol pòpoło e soratuto l'uguajansa dei deriti intrà i òmani: derito a ła vita, derito a ła libartà, derito a ła reserca de ła fełisità.
Congreso de ła confederasion
El congreso de ła confederasion el ze sta un "corpo goernativo" dei Stati Unii d'Amèrica dal 1º de marso 1781 al 4 de marso del 1789. Sto congreso el ze sta conponesto da delegai ełezesti da ła lejislatura del Stato dal cuało el candidà provegneva. El congreso de ła confederasion el ze sta el imedià susevidor del secondo congreso continentałe.
Crìmene de agresion
Co ła so entrada in vigore, se conpleta l'atuasion del prinsìpio de derito internasionałe par el cuało łe persone considarae responsàbiłi par crìmeni de guera, crìmeni contro l'umanità, zenosìdio, gravi viołasion de łe Convension de Zinevra e crìmene de agresion łe ze sojete a l'asion soranasionałe de ła CPI.
Jacobitismo
El Jacobitismo el ze sta un movimento pułìtego lejitimista nasesto inte el XVII secoło, che el ga sostegnesto ła restaurasion de ła cazada dei Stuart inte el trono de Inghiltera e Scòsia.
El nome el deriva da ła forma latina Jacobus del nome del rè Jàcomo II d'Inghiltera, che el zera vedesto dai aderenti al movimento cofà che l'erede lejìtimo al trono de ła Gran Bretagna. Ła càuza jacobita ła ga otegnesto i pì grandi consensi inte łe Highlands e Lowlands scosezi, in Irlanda e inte l'Inghiltera setentrionałe, portando vanti ła convinsion che l'intromision del parlamento inglezo in mèrito a ła sucesion al trono ła fuse da retegnerse iłegałe.
Corte penałe internasionałe
La Corte penałe internasionałe (in ingleze: International Criminal Court - ICC, in franseze: Cour pénale internationale - CPI) el ze un tribunałe par crimeni internasionałi che el ga sede inte l'Aia, inte i Paezi Basi.
La so conpetensa ła ze limitada ai crimeni pì seri, che i revarda ła comunità internasionałe inte ła so union, o sia el zenosìdio, i crìmeni contro l'umanità e i crìmeni de guera (i denomenai crimina iuris gentium), e inte i ùltemi perìodi anca el crìmene de agresion (art. 5, par. 1, Statuto de Roma).
La Corte ła ga na conpetensa conplementare a cheła dei sìngułi Stati, donca ła połe intervegnere soło e solché se i Stati no i połe (o no i vołe) métarse in ato par ła punision dei crìmeni internasionałi.
La Corte penałe internasionałe no el ze un òrgano de l'ONU e no ła va confondesta co ła Corte internasionałe de zustìsia de łe Nasion Unie, anca sta cuà co sede a l'Aia. Ła ga parò racuanti lighi co łe Nasion Unie: par ezénpio el Consejo de seguresa el ga el podere de deferir a ła Corte situasion che altrimenti no łe saria soto ła so zurisdision (art. 13(b), Statuto de Roma).
Lejitimasion e zurisdision
El Statuto de Roma de ła Corte penałe internasionałe el ze sta stipułà el 17 de lujo del 1998 e el definise inte i partegołari ła zurisdision e el funsionamento de ła Corte.
El Statuto el ze entrà in vigor el 1º de lujo 2002 dopo de ła ratìfega da parte del sesantèzemo Stato aderente.
I Stati parte i ze 123 (otobre del 2017), ben pì de ła metà dei 193 stai menbri de l'ONU.
La CPI el ga zurisdision soranasionałe e el połe procesar persone (no Stati nasionałi) responsàbiłi de crìmeni de guera, zenosìdio, crìmeni contro l'umanità, crìmene de agresion cometesti sol teritòrio e/o da parte de uno o pì rezidenti de un Stato parte, inte el cazo inte el cual el Stato in cuestion no el sìpia bon o no el gàpia ła vołontà de prosédar in baze a łe leji de chel Stato e in armonia col derito internasionałe. Ghene conseve anca el fato che anca i crìmeni fati sul teritòrio de un Stato parte, da parte de un sitadin de un Stato no parte, i sarà drento de ła zurisdision de ła Corte.
Un Stato no parte no el ze tegnesto a estradar i so sitadini colpévołi de sti crimeni inte un paeze parte e al dì d'uncó no ghe ze mezi de coercision internasionałi par spénzar i Stati no parte a réndarse a łe dimande de ła Corte internasionałe; el problema, oncora deso verto, el ze cazomai ła ezistensa de tratai internasionałi (diti SOFA) che i ghe atribuisa imunità a soldai de un Stato no parte co che i ze inte el teritòrio de un Stato parte.
Quamvis Paternae
Quamvis Paternae ła ze na ensìclega de Papa Benedito XIV, datada 26 de agosto 1741, inte ła cuała el Papa, dopo ver riciamà łe despozision del so predecesore Bonifacio VIII e del Concìlio de Trento contro i abuzi che i se consuma inte l'aministrasion de ła zustìsia, el órdena che el podere de zùdegare el vègnee conferio a persone degne e inte el tasativo respeto de łe norme in vigor.
Bazéłega de Santa Anastaxia
Ła ceza de San Piero da Verona in Santa Anastàzia, mejo conosesta cofà bazéłega de Santa Anastàzia, el ze un inportante stàbiłe rełijozo inte ła sità de Verona, situà inte ła fin del decuman màsimo de ła sità romana.
El ze considarà el sìnbolo de ła Verona gòtega, e inte el so interno i połe èsar mirai racuanti freschi e depinti de Pizaneło Altichiero, Libarałe da Verona, Joan Francesco Caroto, Francesco Morone e altri artisti famozi de ła pitura veroneza.
Gałaria de multimèdia
200px
Lejitimismo
El tèrmeno lejitimismo el se refarise a na dotrina pułìtega teorizada inte el ndar del Congreso de Viena (1814-1816) dal raprezentante de ła monarchia franseza Talleyrand (1754–1838) el cuało el pensava a tornar indrio a l'asołutismo monàrchego del XVIII sècoło e, afermando novamente che el podere dinàstego el ga un vałore asołuto, ponesto che par derito divin, el vien insignio "par gràsia de Dio", e el pretendeva ła restaurasion sui so "lejìtimi" troni dei sovrani eoropei arbitrariamente detronizai co ła forsa da ła Revołusion franseze e da Napołeon.
In zenerałe, el lejitimismo (o "leałismo") ła ze ła fedeltà monàrchega a na determenada dinastia e/o a un determenà sovran.
Tonba rupestre ezìsia
Par tonba rupestre se intende na tipołozìa de sepoltura scavada in parte inte ła croda de na cołìna, frecuentemente dita anca ipozeo, par ła prezensa de uno o pì łocałi soterànei.
Unitamente a ła piràmida e a ła mastaba ła costituiva ła forma pì doparada cofà tonba partindo da ła IV a ła XXIV dinastia e dal momento che ła ga tacà èsar doparada inte l'Antigo Regno no el ze pì sta doparà el serdab.
Łe tonbe pì famoze łe deriva dal Medio Renjo e łe ze samenae in numaroze necropołi intrà ste cuà cueła de Tebe, Beni Hasan, Dra Abu el-Naga e tante altre.
A Deir el-Medina racuante tonbe łe ze stae catae intiere e łe ze stae definie tonbe a piràmida, par el fato che costumava costruir na piràmida in maton, sora del sofito spianà in croda de ła capeła scavada inte ła cołina.
Al prensìpio e fin a ła VI dinastia łe prezentava ła fasada a pòrteghi co do piłastri intajai inte ła croda cofà inte łe sepolture nobiliari de l'altipian de Zisa scavae inte ła priàra par l'estrasion de ła prìa ocorente par łe costrusion de łe grande piràmide.
Racuanti piłastri i gaveva ła forma de cołone scanełae e Jean-François Champollion i łi ga definii de tipo proto-dòrego.
I piłastri, pì o manco numarozi, i sostegneva el sofito, ma ła bełesa che ła caraterizava ste tonbe ła ze da catare inte łe piture so stuco parietałi co sojeti de argomento rełijozo, fùnebre, sociałe ma anca de vita privada e de ła natura inte el so èsar flora e de fàuna, piture fate tute co estro e vivasità.
Ła tonba rupestre ła prezentava vàrie forme, da cueła crozeforme de l'Antigo Regno a cueła co na capeła del Mèdio Regno, a cueła, denomenada tonba a saff, co numarozi łocałi del Novo Regno.
Łe zera formae zenaralmente da un ingreso co granda corte, traverso ła cuała se entrava al vestìboło retangołar parałeło a ła fasada cołonada e drìoman ghe zera ła capeła o sała de łe oferte che ła gaveva na toła de łe oferte, na nìcia co stełe funerària e na stàtua del defunto.
Drìoman ghe jera ła cripta funarària, che ła podeva èsar ipozèega, indove el defunto el zaseva inte el so sarcòfago.
Zenosìdio
Co zenosìdio o zenocìdio, drio ła definision adotada da l'ONU, se intende «łe asion cometeste co l'intension de desfar, in tuto o in parte, un grupo nasionałe, ètnego, rasiałe o rełijozo».
Inte i studi zurìdeghi, stòreghi, pułìteghi e sociołòzeghi, partindo da ła fin de ła seconda guera mondiałe, el conceto de zenosìdio, desviłupà in prinsìpio inte l'ànbito del derito internasionałe, el ze sta doparà in vari contesti e co diverse acesion  :
A paro del terorismo, tortura, crìmeni de guera, crìmeni contro l'umanità e crìmeni de agresion, el zenosìdio el se ingloba intrà i crìmeni internasionałi, par i cuałi ła ze in vigor ła règoła de ła zurisdision internasionałe e l'istitusion de tribunałi soranasionałi.
Orìzene e etimołozia
El tèrmeno "zenosìdio" el ze na paroła d'autore coniada da Raphael Lemkin, zurista połaco de orìzene ebràega, studiozo e esperto del zenosìdio armen, introduzesta par ła prima volta inte el 1944, inte el so libro Axis Rule in Occupied Europe . L'autor el ghea vedesto ła nesesità de crear un neołozismo par poder descrìvar l'Olocàusto e dei fenòmani de persecusion e desfamento de grupi nasionałi, rasiałi, rełijozi e culturałi, inte el partegołar a ła reserca de strumenti boni, inte el derito internasionałe, de garantir ła tuteła de sti grupi.
La paroła, che ła devien dal grego γένος (ghénos, "rasa", pòpoło, "linajo") e dal latin caedo ("copare"), ła ze divegnesta inte el costumar comun na paroła che ła ga tacà a vegner considerada cofà indicatora de un crìmene spesìfego, recepio inte el derito internasionałe partindo dal secondo dopoguera e de consevensa inte el derito interno de tanti paezi. El primo dòparo del tèrmeno inte l'anbito zudisiàrio el ghe ze sta un ano dopo el lavoro de Lemkin inte el ndar del proceso de Norinberga gavesto partindo da l'autuno del 1945. Anca se no espresamente mensionada inte ła carta de Londra, l'acordo stipulà da łe nasion liae par dar vita al Tribunale Miłitare Internasionałe ciamà a dar zudìsio so i crìmeni fazesti da łe forse de l'Ase inte el ndar de ła seconda guera mondiałe, ła parola "zenosìdio" ła ze citada inte l'ato de acuza dei inputai del 18 de otobre, no cofà crìmene spesìfego, ma cofà che tèrmeno descritivo siben co refarimento ai crìmeni de guera e no ai crìmeni contro l'umanità:
Cofà recordà da l'isteso Lemkin, el primo ministro britànego Winston Churchill, inte el ndar de na trasmision radiofònega del 24 de agosto del 1941 inte ła cuała el prezentava l'acordo stipulà col presidente statunitense Roosevelt conosesto cofà Carta Atlàntega, el ghea definio łe asion fazeste dal rezime nazista cofà "crìmene sensa nome":
Definision ufisale de łe Nasion Unie
L'11 de disenbre del 1946 l'Asenblea zenerale de łe Nasion Unie, co ła resołusion 96 (I), ła ga definì el zenosìdio cofà che «na negasion del derito a l'ezistensa de intieri grupi umani, ponesto che l'òmisìdio ła ze ła negasion del derito a ła vita dei sìngułi èsari umani». La resołusion ła ghea precizà par de pì che «tanti cazi de sti crìmeni de zenosìdio i se ga avesto co i grupi rasiali, relijozi, pułìteghi e de altro zènere i se ga desfà, in tuto o in parte»
El 9 de disenbre del 1948 ła ze stada adotada, co ła resołusion 260 A (III), ła Convension par ła prevension e ła represion del dełito de zenosìdio scrivesta co ła contribusion del medèzemo Lemkin anca par via de ła so esperiensa del proceso de Norinberga. L'artìculo II de ła Convension ła definise esplegamente el zenosìdio inte l'ànbito del derito internasionale:
Scała lìdia
Inte ła teoria muzicałe, el modo lìdio el ze uno dei tre seventi modi, intrà de lori storegamente interconetesti:
Prinsìpio/Avegniminti 1 zugno
<templatestyles src="Intestasion/styles.css" />
Goerno del Regno Unio
El goerno del Regno Unio (formalmente in ingleze: Her Majesty's Government se el sovran ła ze na dona, o His Majesty's Government, se el ze un'omo; scursà HMG o HM Government, in vèneto Goerno de So Maestà) el ze el tìtuło formałe doparà par definir el goerno del Regno Unio.
Carateristeghe
El vien cusita definio in cuanto el podere ezecutivo inte el Regno Unio el ze zestio dal sovran, e ezersità traverso i ministri. De fato, el goerno el ze un'autorità ezecutiva che ła consiste inte i ministri del Sovran. El Goerno el ze presiedesto e dirizesto dal Primo ministro. I ùgnołi goerni britàneghi (anca conosesti storegamente cofà che ministeri) i połe vegnere identìiegai col nome del Primo Ministro che li derize (ezénpio: goerno Atlee o secondo goerno Gladston).
Pablo Escobar
__HIDDENCAT__
Pablo Emilio Escobar Gaviria ; Rionegro, 1º de disenbre del 1949 – Medellín, 2 de disenbre del 1993) el ze sta un crimenałe e pułìtego cołonbian e uno dei pì conosesti e richi trafeganti de cocaina e marijuana inte ła istòria del mondo.
Conosesto cofà El Rè de ła cocaina, el ze considarà èsar sta el crimenałe pì rico in asołuto, co un patrimoòio stimà de pì de 76 miliardi de dòłari inte i primi ani 80. Patrimònio erlevà de sevente, co na mèdia de guadagno che el ndazeva da torno dei 90 milioni al dì, o sia pì de 30 miliardi par ano. Oncora uncó el ze clasifegà cofà el pì potento e rico narcotrafegante de ła istòria, sorpasando col carteło de Medellín, el carteło de Sinaloa, de Calí, Guadalajara citai inte ła stra-famoza sèrie TV Narcos. El ze sta anca el pì sanguenàrio, copando un grando nùmaro de połisioti cołonbiani, ajenti americani, siviłi e 4 persone candidae in pułìtega. Inte el 1982 el ga vesto un ceo spàsio pułìtego, vegnendo ełezesto inte ła Càmara dei raprezentanti de Cołónbia.
Primi ani
Pablo Emilio Escobar Gaviria el zera nasesto a Rionegro, el terso de sete fradełi de l'agricultore Abel de Jesús Escobar Echeverri, e Hermilda Gaviria, na maestra de scoła ełementare. Da adołesente el zera cresesto par łe strade de Medellín. El ghea tacà ła so cariera crimenałe robando e revendindo ai contrabandieri.
Cariera crimenałe
Inte el 1975, Escobar el ghea scomisià a comerciar cocaina insieme al so braso drito e cuzin Gustavo Gaviria. La so fama ła zera cresesta dopo che un spaciatore de Medellín, conosesto cofà Fabio Restrepo, el ze sta sasinà inte el 1975 – aparentemente pròpio da Escobar – dopo gaver cronpà 14 chiłogrami de droga. De sevente i òmani de Restrepo i zera stai informai che da cuel momento i garia lavorà par Escobar. Pablo el zera devegnesto conosesto a liveło internasionałe col so business. El so Carteło de Medellín el controłava granda parte de ła droga che ndava drento inte i Stati Unii, Mèsego, Porto Rico, Venesueła, Repùblega Domenegana e Spagna. La cocaina de Escobar ła zera rivada in racuante altre nasion in Amèrica e in Eoropa traerso ła Spagna. Escobar el ghea coronpesto un nùmaro incalcołàbiłe de ufisałi goernativi, zùdazi e altri pułìteghi, e de frecuente el copava personalmente i gregari che i se i refudava de cołaborar.
Corusion e intimidasion łe ghea caraterizà el sistema cołonbian inte el ndar del apozèo de Escobar. Eło el ghea na eficase stratezia conosesta cofà plata o plomo (in spagnoło letaralmente schei o pionbo) o sia el proponeva na alternativa a chi che el catava inte ła so strada: dasarse corónpar o morir.
Racuanti anałisti i ipotiza che el fuse coinvolzesto inte l'ataco a ła Corte Suprema Cołonbiana del 1985 da parte de łe guerrillas de sanca, che ła ga portà al sasin de metà dei zùdezi de ła corte. El carteło de Medellín ła ze sta anca coinvolzesto inte na sanguenària guera de droga col so prinsipałe nemigo, el Carteło de Cali, par tuto el tenpo inte el cuało el zera vivo.
El suceso
Co che el so inpero el zera rivà a ła màsima espandision, ła rivista Forbes ła stimava che eło el fuse el sètemo omo pì rico inte el mondo, controłando l'80% de ła cocaina a liveło internasionałe, el 20% de łe arme iłecite che łe sircołava e el 60% del marcà iłèsito statunitense. La so organizasion ła gaveva flote de aèrei, nave, veìcułi costozi, e riche propietà e grandi poderi de teren: łe stime łe declara che el carteło de Medellín el incasase 30 miliardi de dòlari l'ano inte el so momento pì alto (sirca 60 milion de dòłari ogni dì). Al de là de tuto, no-ostante cuanto pena scrivesto el zera savesto da ła zente, Escobar el zera considarà un eroe par racuanti abitanti de Medellín, el se sentiva in ajo inte łe rełasion col pùblego e el zera sta bon de increditarse ła fama del "benfator dei poareti" col fin de ciapar consenso pułìtego.
Fanàtego de spor, el ghea fazesto tirar-sù stadi de bałon co i schei otegnesti dal narcotràfego, sponsorizà scuadre locałi, ma anca scołe e ospedałi, fazendo cusita devegner ła so imàzene anca cofà un "Robin Hood" sparpagnando talvolta schei ai poareti in cànbio de fedeltà. La popołasion de Medellín de fato ła ło jutava de frecuente dazéndoghe coerzidure, scondindo informasion a łe autorità, o in calsìase altra magnera. Pablo Escobar, el zera intaresà de vegner amà cuanto temesto e el vegnea cusita mitizà da bona parte de ła popołasion cołonbiana poareta sì-bè che ghe fuse stà łe straje sensa presedenti de siviłi, połisioti e miłitari cołonbiani del cuało eło el zera responsàbiłe.
La cariera pułìtega
I primi pasi de Pablo Escobar inte el mondo pułìtego el ghea tacà co ła ełesion da consejero comunałe de Envigado, nel 1979. Nel 1982 Escobar el ghea tacà intaresarse a ła pułìtega nasionałe, acetando de candidarse inte ła lista del Movimento Revołusionàrio Libarałe, na formasion che ła sostegneva ła candidaura de Luis Carlos Galán, del partio Novo Libaralismo. Tutavia, par via de sospeti ligai a łe so atività poco luzeganti, Galán el ghea decidesto de refudar ła so adezion al Movimento. Escobar el ze sta dopo prezentà al pułìtego Alberto Santofimio Botero, in cao de Alternativa Liberal, del cuało el narcotrafegante el ghene saria devegnesto suito un esponente de rezalto. Gràsie al projeto Medellín sin tugurios, un pian par costruir pì de 500 abitasion par fameje poarete, Escobar el se ga ciapà grando consenso, finindo par èsar definio "un Robin Hood" anca da na conosesta revista cołonbiana. Inte ła fin de na stradura canpagna ełetorałe, el ze sta ełezesto inte ła Càmara dei Raprezentanti inte el 14 de marso del 1982. Ła so cariera pułìtega ła zera durada poco, pròpio co che el cuotidian El Espectador el ghea publegà inte el 25 de agosto de l'isteso ano che Escobar el zera sta inprezonà par èsar sta catà co un cargo pien de cocaina, dimeténdose inte el 20 de zenaro del 1984 dopo che ła Càmara i ło ghea privà de l'Imunità Parlamentària.
L'inprezonamento
Inte el 1991, Escobar el se ga consegnà spontaneamente a łe autorità cołonbiane par evitar l'estradision inte i Stati Unii. El proceso col cuało Pablo Escobar el zera rivà a un acordo col goerno de ła Cołonbia che el ghe evitase l'estradision el ze sta contà da Gabriel García Márquez inte el so libro Noticia de un secuestro , andove el vien spiega come che Pablo Escobar el gàpia ordenà na sèrie de secuestri de zornałisti cołonbiani racuanto inportanti par forsar ła man al goerno cołonbian finmenteché el acetase de estradarlo miga inte i Stati Unii. Intrà i secuestrai ghe zera Diana Turbay, Pacho Santos, Marina Montoya e Maruja Pachón e Beatriz Villamizar, st'ùlteme do łe zera respetivamente ła mojere e ła soreła de Alberto Villamizar che el garia avesto un roło determenante inte el finałizar l'acordo intrà el goerno de César Gaviria e Pablo Escobar.
Escobar el ze sta sarà inte ła so prezon privada de luso, La Catedral, che ła ghe ze stada permetesta de costruir cofà corisponsion par el so èserse costituio a ła zustìsia. El gaveva de fato negosià un acordo col goerno cołonbian, che el prevedeva 5 ani de confinamento obligatòrio inte ła so prezon in cànbio de ła no estradision. Gabriel García Márquez el scrive inte el so libro che co Pablo Escobar el zera entrà inte ła so prezon, sta cuà ła aparise èsar veramente na prezon, ma che in manco de un ano ła ze stada trasformada da Escobar inte na lusoza fortesa. Sto fato el ghea provocà un gran scàndało, tanto che el goerno cołonbian el se gavea decidesto de trasferir Escobar inte un'altra prezon. Par de pì Escobar el mostrava belché poco respeto par l'acordo, esendo sta vedesto pì volte par de fora de ła prezon, par védarse łe partie de bałon, far shopping a Medellín, frecuentar feste e altri lioghi pùbleghi.
Pròpio eło el ghea invità ła nasionałe de bałon cołonbiana a zugare na partia inte el canpeto in oro ła so "prezon". De sevente el portiero José René Higuita Zapata el saltarà el Canpionà del mondo del 1994 parché reconosesto colpévoło de ver favorizà ła prostitusion.
Evazion e morte
sinistra|miniatura|Manifesto de riserca par Pablo Un artìcuło el zera parso inte ła stanpa locałe, mostrando foto de ła so "ceła" inpienia de ogni comfort, svełando che Escobar el gaveva fato copare racuanti so soci in afari che i zera ndai catarlo a La Catedral. Inte el 22 de lujo 1992, el goerno el ghea decidesto de móvar Escobar inte na prezon pì convensionałe, ma i contati de Escobar i ghea permetesto de conósar i intenti del goerno e de evàdar inte el momento justo. Inte l'isteso ano el reparto speciałe de l'ezèrsito USA Delta Force (e dopo anca cueło de ła marina i Navy SEAL) i zera stai despiegai par ła so catura. Co l' del conflito, el zera cresesto el nùmaro dei so nemighi e un grupo conosesto cofà Los Pepes, grupo che el reuniva i perseguitai da Pablo Escobar e dai so cónplisi, el ga tacà na sanguenària canpagna inte ła cuała pì de trezento intrà cołaboratori e parenti de Escobar i vegnea copai e granda parte de łe so pròpietà desfae. Racuanti oservatori, intrà i cuałi Rolando Rubio, Angel Feijoo e Maite Alvarado, i aferma che i menbri del Bloque de Búscueda e de łe intelligence statunitensi/cołonbiane, inte i so sforsi par destrigar Escobar, i fuse cołudesti coi Los Pepes o che insoma i coordenase łe atività del Bloque de Búscueda e dei Los Pepes. Sto coordenamento el saria stato otegnesto par via de ła condivizion de łe informasion de intelligence, par permétar ai Los Pepes de desmontare ła montagna organizadiva che ła protezeva Escobar e i so pochi liai restai. Cuanto dito, el porta a discórar sol roło che i Stati Unii d'Amèrica i ga zugà inte el tore-sù informasion de intelligence, ponesto-che parte de ste informasion łe zera stae dopo doparade dai Los Pepes inte łe so asion de zustìsia cazera.
miniatura|220x220px|Menbri de ła [[Bloque de Búscueda, unità oparativa de ła połisia cołonbiana, che i festeja davanti al cadàvero de Escobar, 2 de disenbre del 1993]]
In ogni magnera, ła guera contro Escobar ła zera finia inte el 2 de disenbre 1993, co che na scuadra cołonbiana de sorvejansa ełetrònega, doparando ła tecnołozia de ła triangołasion ràdio dazesta dai Stati Unii, el ło ghea locałizà inte un cuartiero borghezo de Medełín. I ghe zera stai un inseguimento e na sparatòria inte ła cuała Escobar el ghe ga dasà łe strase. Anca se ła dinàmega perfeta de ła morte ła ze sta ojeto de debatimentto, Escobar el zera scanpà sora i teti de łe caze, andove che el zera sta colpio a ła ganba, a ła schina e in ùltema, mortalmente, de drio ła récia.
Dopo de ła morte de Escobar, el carteło de Medełìn el se ga spacà in tochi e el marcà de ła cocaina da suito el zera divegnesto domenà dal carteło de Cali finmente a ła metà dei ani novanta, co che anca i so lìder i zera vegnesti copai o caturai.
Regno de Gran Bretagna
El Regno de Gran Bretagna (in ingleze: Kingdom of Great Britain) el ze sta un Stato de l'Eoropa osidentałe, che el ze ezistio dal 1707 al 1800. El ze nasesto da ła fuzion del Regno d'Inghiltera e del Regno de Scòsia, dopo de l'Ato de Union del 1707, col fin de creare un sìnguło regno che el goernase tuta l'ìzoła britànega.
I ze stai cusita creai un novo parlamento e un novo goerno unifegai, co sede a Londra. I do regni dividesti de Scòsia e d'Inghiltera i ghea za el isteso monarca, dopo de l'Union de łe corone, in forsa de ła cuała Jàcomo VI de Scòsia el zera divegnesto anca rè d'Inghiltera inte el 1603, a ła morte de Ełizabeta I d'Inghiltera.
El Regno de Gran Bretagna ła ghea incorporà el Regno d'Irlanda inte el 1801 ciapando el nome de Regno Unio de Gran Bretagna e Irlanda dopo de na leje d'union del 1800.
Etemołozia
El nome Britània el deriva dal latino (dal cuało anca el franseze moderno Bretagne e el mèdio inglezo Bretayne o Breteyne). El tèrmeno Gran Bretagna el zera sta doparà par ła prima volta in maniera ùfisałe inte el 1474 inte l'istrumento de proposta de maridauro intrà Cecìlia de York, fioła de Edoardo IV d'Inghiltera, e Jàcomo, fioło del rè Jàcomo III de Scòsia.
El Treaty of Union e i seventi Acts of Union i ghea stabilio che Inghiltera e Scòsia le saria stae «unie inte un ùgnoło regno col nome de Gran Bretagna». El sito del parlamento del Regno Unio, del parlamento scosezo e de ła BBC insieme a tanti altri, intrà i cuałi cheło de diverse asociasion stòreghe, i sertìfega ła creasion del Regno de Gran Bretagna al 1º de majo del 1707. El tèrmeno Regno Unio a ogni modo el ze doparà in magnera informałe inte el ndar de el XVIII secolo par descrivere el stato.
Ceza de San Sebastian (Falcade)
La ceza de San Sebastian el ze el prinsipałe stàbiłe rełijozo de Falcade, in Vałe del Biois, in provincia de Bełun e diòceze de Bełun-Feltre; ła ze parte de ła converzensa foràniałe 4. Ła sorze a Falcade Alto e ła fazea parte de ła pieve de Canałe d'Agordo.
Òpare d'arte
Degne de notorietà łe ze trè pałe d'altare de Valentino Rovisi, na teła de Francesco Sebaldo Unterberger, na teła anònema del XVIII secoło e i resti de un antigo flügelaltar del XV secoło.
Łe nove sete maraveje del mondo
300x300px|thumb|Locałizasion dei sete posti vinsidoriLe nove sete maraveje del mondo, conoseste anca cofà łe sete maraveje del mondo moderno, łe ze sete òpare architetòneghe che idealmente łe reciama l'antiga lista canònega de łe sete maraveje del mondo (derivante dal III secoło a.C.). El concorso par ła sełesion dei siti el ze sta organizà da na società a fini de lucro svìsara ciamada "New Open World Corporation" (NOWC) e ła inisiativa no ła ze ligada a l'UNESCO, contrariamente a cheło che ła majoria de ła zente pensava. .
Pre-sełesion
Durante i Zughi de ła XXVII Ołinpìade, fati inte el 2000 a Sydney, el svìsaro-canadezo Bernard Werber el ga lansà un referendum mondiałe via internet par determenar łe "nove sete maraveje del mondo" intrà 17 òpare architetòneghe. L'inisiativa ła ga catà-sù suito un grando suceso tanto che, dopo de vàrie presion de łe opinion pùbleghe dei paezi de tuto el mondo, ła lista ła ze cresesta finmente sorpasar i 150 posti, tanto che ła serada del sondajo ła ze stada pì volte postisipada.
Prosedimento de sełesion
Partindo dal 2004, i voti i ga podesto vegner fati anca via tełèfono o (in racuanti Paezi) via SMS. Durante i Zughi de ła XXVIII Ołinpìade inte el 2004 a Atene, ła ze stada fata conósar ła nova struturasion de ła inisiativa. La prima faze de ła votasion ła ze finia el 24 de disenbre 2005. Le prime 77 òpare in órdene de voti łe ze stae sotoponeste al vajo de sete zùdeghi internasionałi (intrà cual l'ex presidente de l'UNESCO Fedico Mayor). intrà łe 77 candidae ghe zera anca el venesian Pałaso Dogałe, rivà 26° inte ła clasìfega.
El 1º de zenaro 2006, i sete zùdeghi i ga publegà łe 21 òpare "finałiste". La votasion de łe nove sete maraveje del mondo ła ze avegnesta a Lisbona el 7 de lujo 2007, locałità favoria par via de ła recorsività del nùmaro 7 (07/07/07). L'inisiativa ła zera prinsipalmente a fin de lucro, ponesto che łe sełesion łe zera fate co voti gratuiti o a pagamento. Su ste sełesion i primi voti i zera infai agràtisi e reservai a menbri conosesti, che i podeva drioman guadagnar voti zontivi (per votar anca pì volte l'isteso monumento), col pagamento de na soma a ła NOWC. Par de pì ła NOWC ła se ze finansiada co donasion privae, véndita de prodoti promosionałi e co i recavai so i deriti tełevizivi. La stesa società promotora no ła ze clasìfegada cofà no-profit o fondasion.
La società che ła ga curà el concorso ła ga respondesto a łe crìteghe anunsando che ła garia doparà metà dei schei recavai par finansiare vàrie òpare de restàuro, intrà ste cuà cheła par łe stàtue dei Buddha di Bamiyan in Afghanistan.
Ceza de Santo Stèfano Protomàrtire (Santo Stefano)
La ceza de Santo Stèfano Protomàrtire o de Santo Sten Protomàrtire ła ze ła parochiałe de San Sten de Cador, in provincia de Bełun e diòceze de Bełun-Feltre; ła ze parte de ła converzensa foràniałe 1.
Istòrego
Se sa che intrà el 1475 e el 1478 ła zera vegnesta edìfegada l'abside de l'orizenària ceza. L'atuałe parochiałe el ze fruto de na restaurasion de cheła antiga fazesta intrà el 1665 e el 1674 su projeto de Tomazo Simoneti. Inte el 1676 ze sta erezesto el canpaniłe e, intrà el 1817 e el 1818, ła zera vegnesta costruita ła faciada de ła ceza. Intrà el 1850 e el 1852 ze sta ponéstoghe drento l'òrgano, òpara de Jàcomo Bazani. Intrà el 1923 e el 1926 el canpaniłe el zera vegnesto soraełevà, e, intrà el 1948 e el 1949, ghe ze sta rialsada ła so guia. In fin, intrà el 2015 e el 2016 l'edifegà ze sta sotoponesto a un intervegnimento de restaurasion.
Canpane
El canpaniłe el detien un conserto de 4 canpane in scała lìdia de Reb3, fondeste da ła Fonderia De Poli de Vitòrio Veneto (TV), łe 3 grande inte el 1938 e ła picenina inte el 1952.
Blood Money
Blood Money - A qualsiasi costo (Blood Money) ze un film del 2017 direto da Lucky McKee.
Trama
Victor, Lynn e Jeff ze in escursion inte łe montagne co i vien menasai da un criminałe ruso Miller, che ga el fin de recuperar el danàro.
Prinsìpio/Avegniminti 2 zugno
<templatestyles src="Intestasion/styles.css" />
Prinsìpio/Avegniminti 3 zugno
<templatestyles src="Intestasion/styles.css" />
Lezena (botànega)
Ła vien denomenada lezena o scajo ła zona del trozo corispondente al ponto d'insersion de foja, fiori o spine. In sta zona se mantien na parte de meristema che ła orìzena sti òrgani cuà. .
Inte el so interior ghe se połe catare buti lezenari, che i połe orizenare infioresense (buti fiorałi) o sia deramasion secondàrie del trozo (buti vezetativi).
Trèdaze cołònie
Le Trèdaze cołònie, conoseste anca cofà che Trèdaze cołònie britàneghe  o Trèdaze colònie americane , i zera un grupo de colònie del Regno de Gran Bretagna so ła costa atlàntega de l'Amèrica del Nord, fondae inte el XVII e XVIII secoło che łe ga declarà ła so indipendensa inte el 1776, portando a ła creasion dei Stai Unii d'Amèrica. Le Trèdaze cołònie łe ghea sistemi pułìteghi, costitusionałi e legałi racuanto simiłari e łe zera popołae prinsipalmente da protestanti de łéngua ingleze. Le cołònie del New England (Massachusetts, Connecticut, Rhode Island e New Hampshire), cusita cofà le colonie del Maryland e de ła Pennsylvania,, łe ze stai fondae parché spenzeste prinsipalmente da sentimenti rełijozi, difarentemente da łe altre colònie che łe ze stai fondae su prinsipi de comerso e espansion econòmega. Tute łe trèdaze cołònie łe feva parte dei gaveri britàneghi inte el Novo Mondo, conosesti inte el so insieme cofà che "Amèrica britànega", che ła ciapava drento anca cołònie in Cànada, Florida e inte i Caràibi.
Le Trèdaze cołònie łe godeva de un alto grado de autonomia co ełesion aministrative locałi, e łe zera rezistie par racuanto tenpo a łe presion de Londra che ła zera in serca de un pì grando controło inte el so teritòrio. Tutavia ła guera franco-indiana (1754–1763) contro el Regno de Fransa e i so liai indiani portò a crezenti tension intrà ła Gran Bretagna e łe Trèdaze colònie. Durante i ani 1750, łe cołònie łe ghea tacà cołaborare majormente intrà lore invese de tratare diretamente co ła Gran Bretagna e ste cołaborasion łe ghea cultivà un senso de identità americana sentia da tuti, sorłevando dimande de protesion dei deriti dei cołoni e inte el partegołare del prinsìpio de "nisuna tasasion sensa raprezentansa". I confliti col goerno britànego su tase e deriti i ghea portà a ła guera d'indipendensa americana (1775–1783), in ła cuała łe colònie łe ghea lavorà insieme formando el Congreso continentałe. Le cołònie łe ghea conbatesto e vinsesto el conflito col juto del Regno de Fransa e, inte ła mezura menor, de ła Repùblega de łe Sete Provinse Unie e de l'Inpero spagnoło.
Popołasion
Notasion: le sifre de popołasion łe ze stimasion dei istoriadori; che no i include i pòpułi orizenari stabiłii fora de ła zurisdision de łe colònie, paro łe include i pòpułi indìzeni che i vivea soto controło coloniałe, cusita cofà i s-ciavi e i servi. Inte el 1776 sirca el 85% de la popołasion bianca ła zera de orìzane britànega (ingleza, irlandeza, scoseza o gałeza) co un 9% de todeschi e un 4% de neerlandezi. Sta popołasion ła ga vesto un grando cresimento inte el corso del sècoło XVIII, gavesto ai tasi de natalità e relativamente alti e tasi de mortalità basi. Pìdel 90% i zera agricultori.
Le colònie
I documenti contenporànei i ne raprezenta łe trèdaze cołònie britàneghe del nord Amèrica in Órdene zeogràfego da nord a sud.
Prinsìpio/Avegniminti 5 zugno
<templatestyles src="Intestasion/styles.css" />
Wilfred Jackson
__HIDDENCAT__
Wilfred Jackson (24 de genaro 1906 – 7 de agosto 1988) el ze stà un inprenditor merican.
Ceza de San Tomazo Apostoło (San Tomazo Agordin)
La ceza de San Tomazo Apòstoło, conosesta anca cofà ceza de San Tomazo, ła ze ła parochiale de San Tomaso Agordin, in provincia de Bełun e diòceze de Bełun-Feltre; ła ze parte de ła converzensa foraniałe 4.
Istòrego
Probabiłmente ła primitiva ceza de ła zona in memòria de san Tomaso Apòstoło ła ezistia za inte el XIII secoło e ła sorzea in locałità Porsiei ; tutavia, de sto edifegà no ghe ze restà gnente.
Na nova ceza gavente ła medèzema intitołasion ła zera vegnesta fazesta inte el XIV secoło in locałità Cełat e ła ze sta citada par ła prima volta inte el 1361 ; da un documento del 1381 se conose che ła zera vegnesta reconciliada dopo de na profanasion. Inte el 1437 ła ze sta inpartia ła consacrasion e inte el 1483 arente ghe zera vegnesto traesto-sù el canpaniłe ; inte el 1585 ła ceza ze sta ełevada al rango de curasiałe. Intrà el 1620 e el 1625 l'edifegà ze sta ojeto de intervinti de anpliamento che i ghea portà al sgrandemento de ła navada.
L'atuałe ceza ła ze fruto del restauramento fato inte i ani cuaranta del Setezento ; inte el 1753 ghe ze sta soraełevà el canpaniłe. La ceza divene parochiałe inte el 1799.